o
Minä olen Herra, sinun parantajasi
Tänään vieraanani on piispa David Nzewi Zariasta, Nigeriasta.
Hän on perustanut useita seurakuntia eri heimojen alueille,
joissa kristittyjen yhteisöjen perustaminen on vaikeaa.
Nyt piispa Nzewi on kanssamme.
Hän on kiertänyt puhumassa eri puolilla Suomea
noin kuukauden ajan ja valanut toivoa profeetallisilla sanoillaan.
Tervetuloa Suomeen ja tähän ohjelmaan.
Kiitos paljon veli.
On siunattua, että olet TV7 studiossa. ― Kiitos.
Kertoisitko itsestäsi.
Olen Jumalan palvelija David Nigeriasta, piispa arvonimeltäni.
Alaisuudessani on seurakuntia, pappeja ja kouluja.
Minä palvelen Herraa hyvin ainutlaatuisella tavalla, jolla
Hän on antanut minulle mahdollisuuden palvella Häntä.
Olet ollut monesti Suomessa ja eri puolilla maailmaa.
Et kuitenkaan ole ollut kristitty koko elämääsi.
Minkä ikäisenä aloit palvella Herraa?
Aloin palvella Herraa noin 30-vuotiaana,
joten olen ollut Hänen palveluksessaan noin 34 vuotta ja
Hän on ollut niin hyvä minulle.
Olen palvellut Häntä, rakastanut Häntä ja
palvelen Häntä edelleen.
Erityisesti lapset ovat sydämelläni.
Jumala on siunannut minua neljällä lapsella,
joista kaksi on USA:ssa, kaksi Nigeriassa.
Olen perustanut kouluja lapsille.
Pohjois-Nigerian syrjäseuduilla minulla on kaksi koulua.
Jumala siunaa meitä monien tavallisten suomalaisten avulla.
Jumala on ollut niin hyvä ja siunannut kouluja.
Ostimme hiljakkoin 12 tietokonetta.
Kouluissa ei ole sähköjä, joten meidän on hankittava generaattori.
Sinä päivänä, jolloin veimme tietokoneet kouluihin, riemuittiin
aivan kuin Jeesus olisi tullut maan päälle.
Iloa riitti, vaikka sähköä ei ollutkaan.
Suomessa on vaikea ymmärtää esimerkiksi Zarian kaupungin oloja,
koska kaikki täällä on niin nykyaikaista.
Ihmiset asuvan kauniissa kodeissa,
mutta Zariassa asutaan hökkeleissä ja savimajoissa.
Minut toivotettiin lämpimästi tervetulleeksi Zarian seurakuntiin ja
kouluihin, jotka olet perustanut.
Vaikka ihmisillä ei ole juuri mitään tarjottavaa, heillä on iloa.
Seurakunnissa on laulua, ylistystä ja tanssia.
Tämä studio kääntyisi ylösalaisin, jos alkaisit tanssia
niin kuin Zarian kirkoissa.
Ymmärrättekö, että suomalaisten on syytä kiittää Jumalaa, sillä
teitä on siunattu hyvällä asumisella, kodinkoneilla ja ruualla.
Afrikassa on toisin.
Meillä on hyviä kirkkorakennuksia, mutta ei kaikkialla.
On kirkkoja, joissa on vain katto neljän tuen varassa,
mutta kirkoissa on iloa. Sinähän kävit Nigeriassa.
Kiitos Jumalalle, että tulit katsomaan miten me toimimme.
Sinä siunasit ihmisiä. Olen siitä niin iloinen.
Haluamme sinut takaisin.
Tulen varmaan takaisin.
Ihmiset Suomessa eivät edes tiedä kuinka kauan
jumalanpalvelukset kestävät Afrikassa.
Suomessa ne kestävät 1-1,5 tuntia.
Nigeriassa pisin palvelus alkoi alkuyöstä ja päättyi aamukuudelta.
Kyse ei ole siitä, kuinka monta kertaa viikossa ihmiset käyvät kirkossa vaan
siitä, että ihmiset elävät kirkolle.
Nigeriassa ihmiset ovat kovin sanannälkäisiä.
Herätystä on ollut vuodesta 1970 lähtien.
Tämä herätys koski koko Kristuksen ruumista.
Erityisesti Nigerian pohjoisosissa kirkkokunnat toimivat yhdessä.
Siksi olemme saaneet tulosta aikaan.
Rukoilen, että kristityt myös Suomessa
voisivat toimia yhdessä yhtenä perheenä,
eikä kukin omalla tahollaan.
Jos Suomen kristityt toimisivat yhdessä,
40 vuoden erämaavaellus lyhenisi 40 päivään.
Jos kristityt toimisivat yhdessä, tukisivat ja auttaisivat toisiaan ja
rukoilisivat toistensa puolesta, elämä muuttuisi paremmaksi tässä maassa.
Kiitos Jumalalle, ettet ole vierastanut eri seurakuntia.
Olet puhunut luterilaisissa kirkoissa ja helluntaiseurakunnissa ja
jakanut sanomaa siitä, että Jeesus Kristus on sama jokaiselle
olipa ihonväri, koulutus, menneisyys tai synnyintausta mikä hyvänsä.
Meidän kristittyjen tulisi liittää kätemme yhteen.
Mitä on sydämelläsi juuri nyt suomalaisille tv-katsojille?
Haluan korostaa yhteistoimintaa. Siinä on voimaa.
Pyhä Henki ei tullut vain tiettyyn seurakuntaan.
Uskovat kokoontuivat yhdessä.
Kun he olivat yhdessä ylähuoneessa, Jumala oli läsnä.
Jos seurakunta on hajaantunut, joudutaan kulkemaan pitkä tie.
Samaa voi soveltaa perheeseen. Jos perhe on eripurainen,
mies, vaimo ja lapset kulkevat omia polkujaan, silloin ei päästä eteenpäin.
Meidän tulee olla yhtä ja meillä tulee olla yhteinen päämäärä.
Raamattu sanoo, että jos kaksi ihmistä pyrkii samaan päämäärään,
niin myös tapahtuu.
Rohkaiskaamme toisiamme sen sijaan, että olisimme eri mieltä ja
arvostelisimme toisiamme. Olkaamme yhtä perhettä, ei hajallaan.
Silloin meillä on jotain suurta saavutettavana. Uskon näin.
Rukoilen, että Jumala kokoaisi Kristuksen ruumiin yhteen.
Pitämällä huolta toisistamme, kunnioittamalla ja
rohkaisemalla toisiamme pääsemme eteenpäin.
Jumala tahtoo yhtenäisyyttä
niin kuin Isä, Poika ja Pyhä Henki ovat yhtä.
He käyvät yhdessä.
Jeesus sanoi, että Hän oli Isän palveluksessa
eikä toiminut Isästä erillään.
Kun työskentelemme tiiminä, matkamme onnistuu.
Kun julistin Nigeriassa, minua hämmästytti se,
ettei kukaan kysellyt taustojani, mihin kirkkoon kuulun.
Vain sillä on merkitystä mitä sydämelläsi on puhua Jeesuksesta.
Me iloitsimme julistuksestasi.
Toivomme, että tulet takaisin tänä vuonna siunaamaan meitä.
Tuo mukanasi muitakin.
Me olemme niin nälkäisiä, ettemme välitä kellon rientämisestä.
Tiedän sen. Puhuin aamusta yöhön enkä ollut väsynyt. Lupaan tulla.
Jos joku katsojista haluaa lähteä mukaan,
hänen on oltava valmistautunut Jumalan mies tai nainen
päästäkseen mukaan joukkoomme.
On oltava valmis pysymään hereillä 24 tuntia vuorokaudessa
Jumalan kunniaksi ja sopeutumaan afrikkalaisiin oloihin.
Jos tulet mukaan sinun on todistettava vaikka et osaisi englantia.
Sydämesi rakkaus puhuu puolestasi.
Mikä on mahtavin todistus elämänmuutoksesta, jonka
olet kokenut Nigeriassa tai Suomessa?
Todistuksia on useita kuten elämän muuttuminen, uudestisyntyminen,
juoppojen raitistuminen, prostituoitujen pelastuminen.
Fyysinen paraneminen. Olen nähnyt kuinka Jumala paransi aids-sairaan kun
rukoilimme hänen puolestaan. Samoin kävi rintasyöpää sairastaneelle.
Jumala paransi hänet. Se oli ihme.
Olen nähnyt kuolleiden heräävän.
Jeesus sanoi, että vielä suurempiakin tekoja te teette, kun uskotte.
Olen nähnyt kuolleiden heräävän, rampojen kävelevän,
sokeiden saaneen näkönsä, ihmeitä ihmeiden perään.
Elämäni on täynnä ihmeitä.
Uskon, että Jeesus on sama eilen tänään ja iankaikkisesti.
Se mitä tapahtuu Nigeriassa, tapahtuu Suomessakin.
Kaliforniassa näin kuinka miehen lyhyempi jalka kasvoi normaaliksi.
Suomessa kohtasin miehen, jolle lääkäri oli antanut
kaksi kuukautta elinaikaa syövän takia, mutta
Jumala kosketti häntä, kun rukoilin hänen puolestaan.
Et kuitenkaan halunnut rukoilla hänen puolestaan.
En halunnutkaan, koska hän näytti kuolleelta luurangolta,
mutta muistan Jumalan sanoneen: Voitele hänet öljyllä ja
uskon rukous parantaa hänet.
Pyysin pastorilta öljyä ja kaadoin sitä hänen päälleen ja sanoin:
Jeesus, olen tehnyt osuuteni, muu on sinun työtäsi.
Kolmen viikon kuluttua tämä mies soitti tulkilleni
Nokian helluntaiseurakuntaan.
Mies oli ollut toistuvissa tarkastuksissa sairaalassa, mutta
jälkeäkään syövästä ei löytynyt. Jeesus paransi hänet.
Olen nähnyt tusinoittain ihmeitä.
Olen nähnyt ihmisten vapautuvan masennuksesta Jeesuksen nimessä.
Tänä vuonna Herra kehotti minua menemään äänitysstudioon
tekemään laulun ”Minä olen Herra, sinun parantajasi”.
Laulu, jolla aloitit tämän ohjelman.
Viikon kuluttua ääni oli pyyhkiytynyt nauhalta,
seuraavalla viikolla äänityskone hajosi.
Rukoilin, että Herra auta, jotta voisin nauhoittaa jotain.
Tässä on se CD. Laulu on dynaaminen.
Raamattu kertoo, että kun kuningas Daavid soitti harppua, niin
Saulin ahdistus helpotti ja paha henki jätti hänet rauhaan.
Herra sanoi minulle, että Hän on voidellut tämän laulun.
Missä tahansa sitä soitetaan paho- laisen ja sairauden on väistyttävä.
Ihmiset ovat hankkineet tämän laulun Ruotsissa ja Suomessa ja
se on ollut suuri siunaus, koska Jeesuksen nimi on terveydentilan,
syövän, sydänsairauksien ja masennuksen yläpuolella.
Minun rukoukseni Suomen puolesta on, että
masennuksen vaippa poistuisi koko maan ja Kristuksen ruumiin yltä.
Aamen. Tiedätkö mitä Herra sanoo Jesaja 27:7:ssä?
”Tällä vuorella Hän repäisee pois verhon,
verhon kaikkien kansojen yltä, vaatteen, joka on levitetty niiden ylle.”
Uskon, että kun katsot tätä ohjelmaa, kaikki paholaisen verhot repäistään
pois Herran nimessä ja saat rauhan, joka ylittää kaiken ymmärryksen.
Tämä on läpimurto.
Niin kuin Raamattu sanoo, jos meillä on uskoa edes
sinapinsiemenen verran, voimme siirtää vuoria.
Uskon, että jokaisessa katsojassa oleva vuori, terveysongelma,
masennus, voi siirtyä, kun rukoilet kanssamme.
Uskon, että vuori elämässäsi siirtyy paikoiltaan.
Minua kosketti Lagosissa Nigeriassa valtavan suuren sairaalan eteen
pystytetty iso kyltti, jossa luki:
”On olemassa keino parantua aidsista ja HIV:stä.
Kutsu Häntä. Hänen nimensä on Jeesus.”
Jos pystytämme tällaisen kyltin jonkun Helsingin sairaalan eteen,
meidät pidätettäisiin, mutta Lagosissa tämä on mahdollista.
Tämä kuvaa kristittyjen uskoa Afrikassa.
Jumala tekee ihmeellisiä tekoja. Haluamme, että tulet takaisin.
Rukoukseni on, että ihmiset tukisivat sinua, koska lennot ovat niin kalliita.
Me rukoilemme, että Suomen seurakunnissa ja
lähetysjärjestöissä olisi antamisen henki.
Malakian luvussa 3 sanotaan, että Jumalan on meidän varustajamme,
Hän on meidän parantajamme ja Hän antaa kaiken,
mitä pyydämme Hänen nimessään.
Kertoisitko lisää vaatimattomasta alusta?
Kuten sanoit, älkää halveksiko pientä alkua,
kun aloititte 1. ja 2. oppilaan kanssa ja perustitte seurakunnan
ja kuinka se alkoi kasvaa.
Se, mikä tilanne on nyt, on hämmästyttävää.
Alku on joskus hankalaa. Ei se ollut helppoa.
Kun menin pohjoisen muslimialueelle ihmiset, jotka olivat kanssani,
jättivät minut silloisen tilanteen tähden.
He kaikki hylkäsivät minut.
Jäit yksin vieraiden heimojen alueelle.
Kiitos Herralle, että olet yhä hengissä.
Minä olin rohkealla mielellä Herrassa.
Koska jäin sille alueelle, kesantopelto muokattiin,
siemen kylvettiin ja monia seurakuntia alkoi nousta.
Kiitän Jumalaa siitä, että Hän on uskollinen.
Me emme aina ole uskollisia, mutta Jumala on uskollinen.
Kun me rohkaistumme Jumalalle uskollisiksi,
niin Hän kantaa meitä.
En halveksi vähäistä alkua.
Jos aloitat jotain, jatka äläkä anna minkään pettää sinua vaan
pane uskosi Jumalaan niin Hän vie sinut päätökseen.
Mitä sanoisit Suomen ja Nigerian kulttuurieroista?
Mitä pitäisi tehdä, jotta olisi iloa ja kirkkokuntien välinen muuri
murtuisi ja Suomeen syntyisi herätystä?
Mitä kulttuurieroihin tulee
Pidätkö perunamuusista ja makkarasta?
Olet jo tottunut suomalaiseen ruokaan.
Minun suosikkini on suomalainen tumma leipä.
Nigeriassa, Afrikassa ja Amerikassa syödään vain vaaleaa leipää.
Kun tulen Suomeen, niin herkkuni on tumma leipä.
Se on hyvää ja ravitsevaa. Pidän siitä.
Kuinka saada herätystä kuten Nigeriassa?
Se tapahtuu opettamisen avulla.
Kunpa papit voisivat antaa hyvää opetusta.
Minulla on tunne, etteivät papit ujostele, mutta
he eivät halua ihmisten olevan kuumia.
He puhuvat mitä ihmiset haluavat kuulla, mutta
eivät sitä, mitä Jumala haluaisi ihmisten kuulevan.
Jos papit oikein sydämestään puhuisivat sitä, mitä
Jumala haluaa puhuttavan, niin herätystä alkaisi syntyä.
Pelätään ihmisiä eikä kerrota totuutta,
mikä saattaa tuntua katkeralta. Totuuden täytyy olla aina esillä.
Kun ihmiset oppivat tuntemaan totuuden,niin
totuus vapauttaa heidät ja herätystä syntyy.
Vierailinpa missä tahansa Suomen seurakunnassa,
minut kutsutaan aina uudelleen.
Tulin juuri Tampereelta kahden päivän kokouksesta ja
minut kutsuttiin sinne uudelleen.
He näkivät Jumalan rakkauden ja voitelun ja rohkeuden julistaa
totuutta rakkaudessa. ― Vain totuus vapauttaa meidät.
Puhuimme aiemmin masennuksesta ja vuorien siirtämisestä.
Nyt on aika käyttää ohjelman loppu hartaaseen rukoukseen
katsojien puolesta. Rukoile sinä David, jotta
Jeesuksen nimessä niiden ihmisten elämä muuttuisi,
jotka muutosta haluavat.
Haluan sanoa teille, että Jeesus rakastaa sinua,
vaikka ihmiset olisivat kääntäneet sinulle selkänsä ja
löisivät sinua syyttä. Jeesus sanoo:
Minun rauhani Minä annan teille,
en sellaista rauhaa, jonka maailma antaa.
Ole rohkealla mielellä ja tiedä, että Jumala rakastaa sinua ja
Jumala tulee elämääsi.
Rukoilen nyt puolestasi. Pyydän Jumalan virtaa tulemaan elämäsi.
Taivaallinen Isämme, me kiitämme Sinua tästä hetkestä.
Rukoilen, että Sinun kätesi, Jumala, on jokaisen katsojan yllä.
Herra, joitakin halveksitaan, joitakin arvostellaan,
jotkut on työnnetty nurkkaan.
Joku on harkinnut itsemurhaa.
Herran nimessä käsken itsemurhan hengen pois näistä ihmisistä.
Käsken murheen hengen pois heidän elämästään.
Herra, Sinä olet tullut antamaan meille iloa ja rauhaa yltäkylläisesti.
Paholainen on tullut varastamaan ja tuhoamaan.
Sinä Jeesus olet tullut antamaan iloa.
Palauta ilo ja anna parantava voima elämään.
Sinä nainen, joka katsot tätä.
Anna parantavan voimasi koskettaa häntä juuri nyt.
Sinä mies, joka katsot tätä.
Pyydän sinulle parantavan voiman kosketusta Jeesuksen nimessä.
Minä olen Herra, sinun parantajasi.
Herra sanoo: Minä parannan sinun haavasi ja teen sinut terveeksi jälleen.
Hänen haavojensa hinnalla sinä olet parantunut.
Jeesuksen nimessä.
Ota vastaan parantumisesi ja ihmeesi ja Jumalan voitelu tässä hetkessä,
Jeesuksen nimessä.
Olkoon Jumalan siunaus sinun, perheesi, lastesi ja työelämäsi yllä.
Jeesuksen nimessä alkakoon herätys kaikkialla Suomessa.
Jeesuksen nimessä tulkoon herätystä seurakuntiin,
perheisiin, asuinyhteisöihin.
Jeesuksen nimessä tapahtukoon ihmeitä juuri nyt.
Jeesuksen nimessä. Aamen.
Tämä on voimallista. Uskon, että ihmisiä paranee.
Mutta tämä rukous tulee ottaa vakavasti.
Rohkaisen sinua menemään seurakuntaan, jossa on
hyviä raamatunopettajia. Älä jää yksin.
Mene seurakuntaan.
Hakeudu kristittyjen seuraan. Kotiseurakunnat ovat hyviä.
Opin tämän Etelä Koreassa, jossa kotiseurakunnissa on
836000 jäsentä. Se on maailman suurin seurakunta.
Lasarus Mwaka ―seurakunnassa Nigeriassa on 5,3 miljoonaa jäsentä.
Aiotko julistaa siellä jälleen?
Siellä oli kymmenen kilometrin matkalla mustia käsiä
ojentuneina siunaamassa TV7:ää.
Näin nigerialaiset siunasivat taivaskanavaamme.
Se on ihme, kuten TV7:n vaatimaton alku, ja nyt se kasvaa.
Haluan sinun vievän Nigeriaan hartaan rukouksen TV7:n ja
tällaisten ohjelmien jatkumisen puolesta.
Muutamme pian uusiin suurempiin tiloihin.
Jumala laajentaa tätä julistuksen aluetta.
Rukoukseni on, että voisimme toimia yhdessä
jonkun nigerialaisen TV-kanavan kanssa.
Kiitän vierailustasi ja ajastasi TV7: ssä.
Päätämme rukoukseen TV7:n puolesta.
Jeesuksen nimessä rukoilemme tälle kanavalle kasvua ja että
Jesaja 54:n ihme tapahtuisi. (Sinä laajenet oikealle ja sinä leviät vasemmalle.)
Jeesuksen nimessä pyydämme, että varustat tämän kanavan kaikella
tarpeellisella, siunaa jokaista työntekijää.
Kiitos Herra, Taivaallinen Isämme.
Siunaa veljeäni Marttia Jeesuksen nimessä.
Herra, anna hänen tulla Nigeriaan uudelleen siunaamaan meitä. Aamen.
Miten toivotat heimosi kielellä Jumalan siunausta?
Chineke Gozeke.
Suomennos: Kai Mäkelä